**Karcag Városi Önkormányzat**

 **Polgármestere**

# Javaslat

**a „Nyitott közösségi terek kialakítása Karcagon” című pályázat benyújtására**

A Terület- és Településfejlesztési Operatív Program (a továbbiakban: TOP) keretében a Karcag Városért Helyi Közösség felhívást tett közzé „Nyitott közösségi terek kialakítása” címmel, TOP-7.1.1-16/H-068-04 kódszámmal.

A támogatás célja a közösségi élet színesítése, élénkítése nyitott közösségi terek kialakításával minden korcsoport számára.

A felhívás keretében a város lakosságának közösségként való működésének megvalósítása érdekében elengedhetetlen a helyi köz-, civil és vállalkozói szféra együttes bevonásával megvalósuló fejlesztések megvalósítása.

Önállóan támogatható tevékenységek:

1. új, a kor igényeit kielégítő játszótér kialakítása;
2. parkolók, kerékpártárolók, összekötő járdák, parkosítás, csobogók, kutyafuttató építése és utcabútorok, egyéb szükséges eszközök beszerzése

Az Önkormányzat által igényelendő vissza nem térítendő támogatás összege: 60 666 667 Ft

Az igényelendő vissza nem térítendő támogatás mértéke: 100 %

A projekt keretében az Önkormányzat az Erzsébet-ligetben tervezi nyitott közösségi tér kialakítását.

**Az Önkormányzat pályázatot kíván benyújtani az Erzsébet-ligetben nyitott közösségi tér kialakításának támogatására.**

A fentiek alapján kérem a javaslat megtárgyalását, és az alábbi határozati javaslat elfogadását.

|  |  |  |  |
| --- | --- | --- | --- |
| **G4** | A napirendi pont előterjesztését készítette: | Költségvetési, Gazdálkodási és Kistérségi Iroda | Törvényességi ellenőrzést végezte: |
|  | Bugyik Andrea ügyintéző | Szabóné Bóka Rékacsoportvezető | Rózsa Sándor jegyző |

………./2020. (VII. 9.) ,,kt.” sz. h a t á r o z a t

**a „Nyitott közösségi terek kialakítása Karcagon” című pályázat benyújtásáról**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv. 10. § (1) bekezdése alapján az alábbiak szerint dönt:

1. Karcag Városi Önkormányzat (a továbbiakban: Önkormányzat) a tulajdonát képező Erzsébet-ligetben található területen „Nyitott közösségi terek kialakítása Karcagon” címmel pályázatot nyújt be 60 666 667 Ft vissza nem térítendő, 100 %-os támogatási intenzitású támogatás elnyerésére. A pályázat benyújtására a Terület- és Településfejlesztési Operatív Program keretében kiírt „nyitott közösségi terek kialakítása” című TOP-7.1.1-16-H-068-04 kódszámú helyi felhívás alapján kerül sor.
2. Az Önkormányzat kinyilatkozza, hogy nyertes pályázat esetén a támogatás összege, maximum 60 666 667 millió forint, a 2020. évi költségvetési rendelet módosításakor beépítésre kerül a tervezetbe.
3. A Képviselő-testület felhatalmazza a Karcag Városi Önkormányzat Polgármester-helyettes Alpolgármesterét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges szükséges módosításait aláírja.
4. A Képviselő-testület felkéri a Karcagi Polgármesteri Hivatalt a szükséges intézkedések megtételére.

 Felelős: Rózsa Sándor jegyző

 Szabóné Bóka Réka költségvetési csoportvezető

 Határidő: 2020. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcagi Polgármesteri Hivatal Aljegyzői Iroda, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, helyben
5. Karcagi Többcélú Kistérségi Társulás, Beruházási Csoport által
6. Karcagi Polgármesteri Hivatal Jegyzői Iroda, Beruházási Csoport, helyben

Karcag, 2020. július 2.

 **(: Gyurcsek János :)**

 polgármester-helyettes

 alpolgármester